Document ID: /fineweb-2-swissfilter-quality_10-filterrobots/filtered/02038.jsonl.gz/231

La digitalisaziun influenzescha pli e pli bleras domenas da nossa vita: la communicaziun, il traffic, la medischina, la lavur en general. I passa strusch in di cura ch’ins n'auda u legia betg expressiuns sco intelligenza artifiziala, big data u machine learning.
Ils 21 da november tematiseschan las televisiuns da tut las quatter regiuns linguisticas quest tema: tge è oz pussaivel, dastgan ins far tut quai ch’è pussaivel, tge schanzas porta la digitalisaziun e nua datti ristgs?
Osps
- Helene Müller, transfurma la PostFinance en in'interpresa digitala
- Jon Erni, iniziant da miaEngiadina che vul purtar il dretg tempo sin las raits da datas
- Gian Reto à Porta, digitalisatur dal mund da las bancas
- Reto Gurtner, pionier e fanaticher da la digitalisaziun en il turissem
- Christina Tuor, teologa e professura che s'occuppa tranter auter cun dumondas da l'etica e teologia en il mund modern
- Martin Candinas, Cusseglier naziunal PCD e cumbattant per dapli raits da datas en valladas grischunas
- Moderaziun: Andri Franziscus ed Oceana Galmarini
Cun films documentars davart la situaziun globala, cun reportaschas sur d'applicaziuns da big data en Svizra, ma er cun discussiuns cun experts, promoturs e critichers da big data vul l’emissiun dataland contribuir a la discussiun sur da la digitalisaziun e sias consequenzas.
Temp d'emissiun
20:08 - 23:15 sin SRFinfo e rtr.ch